Guy Burgess

Guy Francis De Moncy Burgess (født 16. april 1911 i Devonport i Plymouth i England, død 30. august 1963 i Moskva) var en britisk statstjenestemann som var dobbeltagent til fordel for Sovjetunionen.
Han var en del av spionringen Cambridge Five som solgte vestlige hemmeligheter til Sovjetunionen før og under den kalde krigen. Burgess og hans medsammensvorne Anthony Blunt, ga hemmelige dokumenter fra det britiske utenriksministeriet og flere MI5-dokumenter som beskrev NATOs militære strategi, til sovjetisk etterretning.


== Liv og virke ==


=== Bakgrunn ===
Burgess-slektens røtter kan spores til den franske hugenottiske flyktningen Abraham de Bourgeous de Chantilly som kom til England i 1592. Familien slo seg ned i Kent, ble velstående, særdeles innen bankvirksomhet.  Senere generasjoner skapte en militær tradisjon: Guy Burgess' bestefar, Henry Miles Burgess, var offiser i Royal Artillery og tjenestegjorde særlig i Midtøsten. Hans yngste sønn, Malcolm Kingsford de Moncy Burgess, ble født i Aden i 1881, det tredje fornavnet vitner om hans hugenottiske slektsbakgrunn. Malcolm tjenestegjorde i Royal Navy, og oppnådde grad som Commander.I 1907 giftet Malcolm seg med Evelyn Gillman, datter av en rik bankier i Portsmouth. Paret slo seg ned i flåtebyen Devonport, og der ble Guy Francis de Moncy født. En neste sønn, Nigel, ble født to år etter.Guy Burgess studerte en periode ved Eton College, og han tilbrakte to år ved Royal Naval College. Men på grunn av dårlig syn avsluttet han sine sjømilitære prospekter og returnerte for å studere ved Eton College. Han ble tildelt et stipend for å studere moderne historie ved Trinity College i Cambridge, i 1930. 


=== Utvikling til spion ===
Mens han studerte i Cambridge ble han rekruttert inn i Cambridge-apostlene, en studentforening, og en av medlemmer på denne tiden var også Anthony Blunt. I likhet med Blunt, var Burgess også homoseksuell. Gruppen han tilhørte var venstresosialister. For å skjule sin politiske oppfatning gikk Burges i 1934 med i en pro-nazistisk forening som kalte seg Anglo-German Fellowship.Han var beryktet for sin dårlige oppførsel og utilslørte alkoholisme. Burgess' første jobb var for The Times og BBC, som produsent for The Week i Westminster, som blant annet dekket parlamentarisk aktivitet, hvor han var i stand til å fremme sin bekjentskap med flere viktige politikere. Han var også aktivist i Spania under den spanske borgerkrigen. Ved Cambridge hadde han vært en venn av Julian Bell, poeten som ble drept mens de kjørte en ambulanse under denne konflikten. 
I 1944 ble han ansatt ved Foreign Office. Han ble da aktivert av Sovjetunionen som spion. Burgess ble i 1947 sendt til Washington, D.C. i USA, der han arbeidet som andresekretær ved Storbritannias ambassade.
Burgess var mest nyttig for sovjeterne i sin stilling som sekretær for den britiske utenriksministeren Hector McNeil. Som McNeils sekretær, ble Burgess i stand til å overføre mange topphemmelige dokumenter fra det britiske utenriksministeriet og til det sovjetiske hemmelige politiet KGB.
Som person var han kjent for å være eksentrisk og sjarmerende, en briljant konversasjonist, åpent homoseksuell og flittig dranker.Da det ble oppdaget at han var dobbelagent, flyktet han i 1951 sammen med Donald Maclean til Moskva, der han bodde frem til sin død.


== Referanser ==


== Eksterne lenker ==
(en) Guy Burgess – kategori av bilder, video eller lyd på Commons 
(en) Guy Burgess hos The Peerage